stanford-oval/wikipedia huggingface dataset:
ייזהר הקונה
עמדת היהדות

גישה שכזו ודין זה מנוגד לדיני אונאה ומקח טעות במשפט העברי, שלפיו, במקרה של פעולת קניין שבוצעה במחיר החורג בשישית מערכו של החפץ, יש להשיב את הפער, ובחריגה גדולה יותר, או במקרה שבסחורה יש פגמים שלא היו ידועים לקונה, המכר בטל.
שאיפת היהדות היא לייצר "עולם בטוח" בו אדם אינו צריך להיזהר מאדם אחר, אלא מתקיימים יחסי אמון הדדיים בין הבריות. כל פעולה של רמייה, אונאה, שקר, ומניפולציות נגד הזולת, נתפסות כלא רצויות. ובאופן דומה, התורה מקדמת עמדות הפוכות ותמיכה בהתנהגויות שמגבירות את יחסי האמון של האדם עם הזולת, כמו חיזוק דיבור האמת והיושרה, כמו מצוות השבת אבדה (שבה הסביבה מייצרת תחושת אמון אצל האדם שהחברה מגויסת עבורו ומחויבת לשמור על רכושו ולהשיב לו), או כמו שאר מצוות אחרות נוספות שמנסות לקדם מערכות יחסים חיוביות בין אדם לחברו, כאלה שכל הצדדים המעורבים פועלים בתום לב בעסקאות השונות, ובכלל בכל אינטראקציה אנושית.
גישה שבה האדם צריך להיזהר ולבדוק את המכר היא אכן נכונה על פי ההלכה היהודית, אך זאת מטעמי "חשד בריא" וערנות.
היהדות עוסקת בהסבר על טבע האדם, ואומרת שאכן ייצרו הרע של האדם עלול לנסות לפתות אותו לרמייה ולחוסר תום לב, כמו למשל מה שכתוב במשנה בפרקי אבות "אלמלא מוראה, איש את רעהו חיים בלעו". עם זאת, עבודת הרוחניות כרוכה בתיקון ייצרו הרע של האדם וזיכוך נפשו למען הגברת הנטיות האנושיות החיוביות.
ראו גם

אונאה
מקח טעות
חרטת קונה
הערות שוליים

↑  פסק הדין המנחה במשפט האנגלי הוא Smith v Hughes (1871) L.R. 6 Q.B. 597; 40 L.J.Q.B. 221; 25 L.T. 329; 19 W.R. 1059 (D.C.), שבו קבע בית המשפט העליון האנגלי כי אין על המוכר להודיע לקונה על טעותו, כל עוד הטעות לא נגרמה ממעשי המוכר. לסקירה של ההתפתחות הפסיקתית במשפט האנגלי בנוגע לכלל ראו גם ע"א 838/75 ספקטור נ. צרפתי פ"ד לב (1) 231.
↑  דליה אבן, contrahendo in Culpa, עיוני משפט א 328.
↑  וכן ראה זאב צלטנר, חוק המכר, תשכ"ח - 1968, סדרת פירוש לדיני החוזים בעריכת גד טדסקי, המכון למחקרי חקיקה ולמחקר השוואתי, הפקולטה למשפטים, ירושלים, תשל"ב, עמ' 91.
↑  ע"א 5320/90 א.צ. ברנוביץ נכסים והשכרה בע"מ נ' רשות ניירות ערך, פ"ד מו(2) 818.
↑  ק"ת תשס"ו, 501
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
יעקב נבו

| --- | --- |

 לידה:  7 ביולי 1932 ישראל עפולה, ארץ ישראל 
 פטירה:  1989 (בגיל 56 בערך) תל אביב-יפו, ישראל 
 מדינה:  ישראל 
 כינוי:  יאק
 השתייכות:   צבא הגנה לישראל
 דרגה:   אלוף-משנה
 תפקידים בשירות
 טייס קרב   מפקד טייסת 105  ראש ענף המבצעים במטה חיל האוויר   מפקד בסיס חצור   מפקד בסיס שדה אופיר
 פעולות ומבצעים
   מלחמת סיני   מלחמת ששת הימים   מלחמת ההתשה   מלחמת יום הכיפורים
 תפקידים אזרחיים
 יועץ תעופה בינלאומי
 
יעקב נבו (מילנר) (ידוע בכינוי "יאק", 7 ביולי 1932 – 4 בספטמבר 1989) היה טייס קרב בחיל האוויר הישראלי, ההוגה והמפתח של תרגולות קרבות האוויר בחיל. עמד בראש הצוות שתכנן את מבצע מוקד שיצא לפועל בתחילת מלחמת ששת הימים.
ביוגרפיה

נולד בשנת 1932 בעפולה. למד בבית הספר החקלאי כדורי.
עם גיוסו לצה"ל התנדב לקורס טיס והוסמך כטייס קרב, והוצב בטייסת ספיטפייר בפיקודו של מנחם בר בבסיס רמת דוד. נמנה עם הטייסים שהרכיבו את טייסת מטוסי הסילון הראשונה בחיל האוויר, מטוסי מטאור. לחם במלחמת סיני, במהלכה הפיל כטייס מיסטר מטוס מצרי מסוג מיג-15. לאחר המלחמה שימש כמפקדה בפועל של טייסת 101. נבו היה ממפתחי תורת קרבות האוויר בחיל, והאלוף מוטי הוד כינה אותו "המשורר של הקרב האווירי". בשנת 1958 יצא לצרפת יחד עם שלושה טייסים נוספים ללמוד את מטוסי סופר מיסטר B2 והיה אחראי על הבאתם ארצה. פיקד על טייסת 105 אשר קלטה את 18 מטוסי הסמב"ד והייתה לטייסת המובילה של החיל למשך שלוש שנים. באותה שנה הפיל נבו בקרב אוויר מיג-17 מצרי.
לאחר מכן שימש כרע"ן מבצעים במטה חיל האוויר. בתפקידו זה תכנן בתחילת שנות ה-60, עם רפאל סברון ורפי הר-לב את מבצע מוקד. לאחר מכן השתלם בשנת לימודים בארצות הברית. בתקופת ההמתנה שלפני מלחמת ששת הימים חזר לישראל והשתתף בלחימה שבמהלכה הפיל מטוס מיג נוסף. במלחמת ההתשה פיקד על בסיס חצור. במלחמת יום הכיפורים נטל את הפיקוד על בסיס חיל האוויר שדה אופיר. לאחר המלחמה, השתחרר מצה"ל בדרגת אלוף-משנה.
לאחר שחרורו, עסק במשך שנים בייעוץ בתחום התעופה ובעשור האחרון של חייו, החל לפסל פסלים קינטיים בעץ בסטודיו שלו בנמל יפו.
נבו נפטר ב-4 בספטמבר 1989 מהתקף לב. בשל טעות באבחנה הרפואית, לא קיבל טיפול מתאים, ובעקבות כך נגרם נזק בלתי הפיך לשריר הלב. לאחר שלושה ימים במחלקת טיפול נמרץ, קיבל התקף לב נוסף ונפטר.
היה נשוי לאהובה ואב לארבעה.
לקריאה נוספת

אהוד יונאי, עליונות אווירית: סיפורו של חיל-האוויר הישראלי, הוצאת כתר, 1993, עמ' 162–169
הערות שוליים

1 2 3  אור קשתי, ‏חלף עם המיתוס, בטאון חיל האוויר 177, דצמבר 1990, באתר הספרייה הדיגיטלית להיסטוריה ומורשת חיל האוויר
↑  יפתח ספקטור,"רם וברור", ידיעות ספרים, 2007, עמ' 118: "יעקב מילנר־נבו ז"ל, מתכננו של מבצע "מוקד". יאק, אבי קרבות האוויר בישראל, הגה את דרך הלחימה במטוסי קרב סילוניים, כתב אותה, ניסה אותה באוויר והטמיע אותה בחיל".
↑  אהוד יונאי,עליונות אווירית - סיפורו של חיל האוויר הישראלי, הוצאת כתר, 1993, עמ' 102
↑  אורי דרומי, מפיל המיג הראשון, באתר הארץ, 8 באוגוסט 2009
↑  יפתח ספקטור,"רם וברור", ידיעות ספרים, 2007, עמ' 16
↑  דודי חורי, ‏מלכודת מעל קציעות, באתר חיל האוויר הישראלי, 27 בדצמבר 2004
↑  יפתח ספקטור,"רם וברור", ידיעות ספרים, 2007, עמ' 106–107
↑  יפתח ספקטור,"רם וברור", ידיעות ספרים, 2007, עמ' 104–105
↑  גיורא רום,"צבעוני ארבע", ידיעות ספרים, 2008, עמ' 11
↑  נרי ליבנה, הסירובניק, באתר הארץ, 7 בספטמבר 2007 - יפתח ספקטור: "ליאק - יעקב מילנר נבו - שהשתחרר כאלוף-משנה, הייתה השפעה יותר גדולה על החיל, משום שעד ליאק חיל האוויר היה פרימטיווי, והוא הכניס את התחכום בלחימה".
יחסי סן מרינו – פנמה

| יחסי סן מרינו – פנמה |
| --- | --- |
סן מרינו: פנמה
   לחצו כדי להקטין חזרה    לחצו להגדלה   

סן מרינו: פנמה
שטח (בקילומטר רבוע)
61: 75,420
אוכלוסייה
33,579: 4,529,530
תמ"ג (במיליוני דולרים)
1,855: 83,382
תמ"ג לנפש (בדולרים)
55,254: 18,409
משטר
רפובליקה

יחסי סן מרינו-פנמה הם היחסים הדיפלומטיים שבין הרפובליקה המרוממת של סן מרינו לבין הרפובליקה של פנמה.
סקירה כללית

היחסים הקונסולריים הרשמיים בין סן מרינו לבין פנמה כוננו ב-13 במרץ 1965. היחסים הדיפלומטיים בין המדינות כוננו ב-10 ביולי 2003.
יחסים כלכליים

בשנת 2010, סך הייצוא של פנמה אל סן מרינו הסתכם ב-51.4 אלף דולר, פנמה ייצאה בעיקר בגדי הלבשה. בשנת 2011, סך הייצוא של סן מרינו אל פנמה הסתכם ב-65.5 אלף דולר, סן מרינו ייצאה בעיקר מים בטעמים.
ייצוג

סן מרינו מיוצגת בפנמה על ידי שגרירות בפנמה סיטי, בירתה של פנמה.
פנמה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של קולומביה בסן מרינו נמצאת בטורינו, איטליה.
ירדנה מלר-הורוביץ

ירדנה מלר-הורוביץ (נולדה ב-11 במרץ 1954) היא אשת ציבור ישראלית. הייתה עובדת הכנסת במשך 45 שנה אשר מתוכן כיהנה 12 שנה כמזכירת הכנסת, והאישה הראשונה בתפקיד זה.
ביוגרפיה

מלר-הורוביץ היא בתם של יוסי ואליה מלר. אביה, מראשוני התושבים בעיר נתניה, היה מעורב בפרשת הסרג'נטים, ולימים חבר תנועת הליכוד.
מלר-הורוביץ היא בוגרת תואר ראשון במדעי הרוח מהאוניברסיטה העברית בירושלים ותואר שני במינהל עסקים משלוחת אוניברסיטת דרבי בישראל.
מלר-הורוביץ הייתה עובדת הכנסת החל משנת 1977, ראשית כמזכירת סיעת הליכוד, החל מ"המהפך" של מנחם בגין ובמשך כעשרים שנה (במהלכן אף שובצה, בבחירות לכנסת ה-12 במקום ה-101 ברשימת הליכוד לכנסת) ולאחר מכן כחמש שנים כמנהלת הוועדה לענייני ביקורת המדינה וועדות משנה נוספות. לאחר מכן כיהנה כמנהלת לשכת יו"ר הכנסת.
בשנת 2004 נבחרה כסגנית מזכיר הכנסת, וכחלק מתפקיד זה אף ניהלה וריכזה ועדות מסוימות שהוקמו על ידי יושב ראש הכנסת ומינהל הכנסת.
ב-2 במרץ 2010 נבחרה על ידי נשיאות הכנסת כמזכירה השביעית של הכנסת וכאישה הראשונה בתפקיד זה. מלר-הורוביץ החלה לכהן כמזכירת הכנסת חודש לאחר מכן, ב-2 באפריל, עם מינויו של מזכיר הכנסת היוצא, עו"ד איל ינון, ליועץ המשפטי לכנסת. ב-8 במרץ 2022 ניהלה את ישיבת המליאה האחרונה שלה, לאחר 12 שנה כמזכירה ו-45 שנה בכנסת. היא סיימה את תפקידה באופן רשמי ב-31 במרץ.
מלר-הורוביץ גרושה ואם לבת. גרה בירושלים.
הערות שוליים

↑  חזקי ברוך, צמרת המדינה נפרדה ממזכירת הכנסת ירדנה מלר-הורוביץ: "את סופרסטאר", באתר ערוץ 7, 8 במרץ 2022
↑  גדעון אלון, חוזרים ללימודים, באתר ישראל היום, 8 ביוני 2015
ראובן ריבלין ומזכירת הכנסת ירדנה מלר-הורוביץ בטקס האזכרה ללוחמי האצ"ל שנפלו בקרב על הכפר "מלחה"
יחסי סן מרינו – פרו

| יחסי סן מרינו – פרו |
| --- | --- |
סן מרינו: פרו
   לחצו כדי להקטין חזרה    לחצו להגדלה   

סן מרינו: פרו
שטח (בקילומטר רבוע)
61: 1,285,216
אוכלוסייה
33,579: 34,307,937
תמ"ג (במיליוני דולרים)
1,855: 267,603
תמ"ג לנפש (בדולרים)
55,254: 7,800
משטר
רפובליקה

סגן שר החוץ הפרואני פרננדו רוחס סמנס (מימין) נפגש עם שגריר סן מרינו בפרו פרנצ'סקו בונגרה, 2013
יחסי סן מרינו-פרו הם היחסים הדיפלומטיים שבין הרפובליקה המרוממת של סן מרינו לבין הרפובליקה של פרו.
סקירה כללית

היחסים הדיפלומטיים שבין סן מרינו לפרו כוננו ב-24 בפברואר 2005. ב-19 בספטמבר 2013 נחתם הסכם דו-צדדי בין שתי המדינות בנוגע לחימום הקשר בין שתי המדינות ברמה התאורטית ותחילת שיתופי פעולה בתחומים שונים בעלי עניין משותף ברמה המעשית.
יחסים כלכליים

בשנת 2016, הייצוא של סן מרינו אל פרו הסתכם ב-89.4 אלף דולר. סן מרינו ייצאה בעיקר חלקי מכונות, חומרי פלסטיק, מוצרי יופי, גומי ועוד.
ייצוג

סן מרינו אינה מיוצגת בפרו באף דרג, הן בדרג השגרירות והן בדרג הקונסולרי.
פרו אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של פרו בסן מרינו נמצאת ברומא, בירת איטליה.
כפר חרוב

| --- | --- |
כפר חרוב במבט מאפיק
מדינה: ישראל ישראל
מחוז: הצפון
מועצה אזורית: גולן
גובה ממוצע: ‎311 מטר
תאריך ייסוד: 1974
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2022
  - אוכלוסייה: 492 תושבים
    - שינוי בגודל האוכלוסייה: ‎2.9% בשנה
 מפת מיקום  מפה דינמית   (למפת הגליל העליון מוגדלת) כפר חרוב(למפת הגליל העליון רגילה) כפר חרוב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר חרוב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר חרוב32°45′44″N 35°39′46″E﻿ / ﻿32.7621270286508°N 35.6627981328648°E﻿ / 32.7621270286508; 35.6627981328648  heמפת היישובים של מועצה אזורית גולן (in English: Golan Regional Council) באדום - כפר חרוב בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

כְּפַר-חָרוּב הוא קיבוץ בדרום רמת הגולן המשתייך לתנועה הקיבוצית. היישוב ממוקם בגובה של 315 מטרים מעל גובה פני הים, על שפת מצוקי און המתנשאים מעל הכנרת, ובמרחק של כשני קילומטרים ממנה.
היישוב קרוי על שמו של הכפר הערבי ששכן במקום - "כפר חרב" שכנראה משמר את שם היישוב היהודי הקדום כפר יחריב או כפר חריב, הנזכר בתוספתא, בתלמוד הירושלמי ובפסיפס כתובת רחוב כאחת העיירות היהודיות ב"תחום סוסיתא", לעניין מצוות התלויות בארץ. 
בין כפר חרוב ובין פיק נמצאה כתובת גבול רומית המציינת את השם "כפר חריב" (Καπαρ Ηαριβου).
הקיבוץ כפר חרוב הוקם בשנת 1973, תושביו התגוררו באופן ארעי במחנה אפיק, והוא עלה למקומו הנוכחי בשנת 1974. חבריו ילידי הארץ ועולים מארצות הברית. היישוב הוקם על מוצב סורי שנמצא במקום, ממנו נהגו לצלוף על יישובי מזרח הכנרת (עין גב והאון).
עיקר הכנסות הקיבוץ הן ממפעל א.ר.י שבבעלותו, המייצר שסתומים הידראוליים. אף שהקיבוץ עדיין מתחזק מחקלאות שלחין (שקד מצוי, אבוקדו) וממטעים נשירים (נקטרינות, אגסים) וכן רפת לחלב. בקיבוץ פועלים גם מכבסה ומוסך, הוא שותף באתר התיירות חמת גדר, והוא מפעיל את מצפה לשלום - אתר בקתות נופש שנמצא על שפת מצוקי און ואתר "מצפה לשלום" שממנו תצפית יפה על הכנרת.
הכנרת, מבט מכפר חרוב
הרפת בקיבוץ כפר חרוב
פסיפס כתובת רחוב מתקופת התלמוד, בו נזכרת "כפר יחריב" כעיירה יהודית בתחום סוסיתא
לקריאה נוספת

מיכה לבנה, גולן - 20 שנה ועוד 2000, משרד הביטחון – ההוצאה לאור, 1993
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  תלמוד ירושלמי, מסכת דמאי,  פרק ב', הלכה א'.
↑  מ' הרטל, ההיסטוריה של צפון עבר-הירדן לאור המקורות ההיסטוריים והממצא הארכאולוגי, עמ' 351.
| --- | --- |
בקרת זהויות :  NLI: 987007467990205171
כריס אלן

ערך זה עוסק בכדורסלן. אם התכוונתם לזמר אמריקאי, ראו .
| --- | --- |

כריס אלן במדי מכבי אשדוד
 לידה:  13 בנובמבר 1988 (בן 35) לורנסוויל שבארצות הברית
 עמדה:  קלע
 גובה:  1.90 מטר
 מספר:  9
 מכללה:  מישיגן סטייט (2007-2010)  איווה סטייט (2011-2012)
 קבוצות כשחקן
 2012:  מכבי אשדוד
כריס אלן (באנגלית: Chris Allen, נולד ב-13 בנובמבר 1988 בלורנסוויל שבג'ורג'יה) הוא כדורסלן אמריקאי המשחק בעמדת הקלע. גובהו הוא 1.90.
קריירה

אלן החל את לימודיו בשנת 2007 במישיגן סטייט והפך בשנתו השלישית לשחקן חמישייה. בסוף עונת 2009/10 נזרק אלן ממישיגן סטייט בשל עבירות שונות על חוקי המכללה ועבר לאיווה סטייט. את עונת 2010/11 העביר מחוץ למגרשים בעקבות חוקי ה-NCAA.
בעונת 2011/12 במדי מכללתו החדשה רשם ממוצעים של 12.2 נקודות, 2.3 ריבאונדים ו-2.3 אסיסטים ב-29 דקות למשחק.
לצד החדירות שלו בהתקפה, מוכר אלן כמי שגם יודע לשחק עבור הקבוצה, למסור ולשחק הגנה דינאמית. כמו כן, אלן הוא בעל יכולת גבוהה לייצר נקודות מחוץ לקשת.
בחודש אוגוסט 2012 לפני תחילת המשחקים של עונת 2012/13, חתם אלן על חוזה עם קבוצת מכבי אשדוד מליגת העל הישראלית בכדורסל. באמצע חודש נובמבר עזב השחקן בחזרה לארצות הברית בעקבות ההסלמה במצב הביטחוני במהלך מבצע עמוד ענן.
ישראל דמידוב

| --- | --- |
ישראל (סשה) דמידוב
ישראל (סשה) דמידוב
 לידה:  7 באפריל 1957 (בן 67) טשקנט, ברית המועצות
 מדינה:  ברית המועצות, ישראל 
 תקופת הפעילות:  מ-1979
 מקום לימודים:  האקדמיה הרוסית לאמנויות התיאטרון 
 פרסים והוקרה:  פרס רוזנבלום לאמנויות הבמה 
 http://al-demidov.livejournal.com/
 פרופיל ב-IMDb
 
ישראל דמידוב ויבגניה דודינה בהצגה "העבד", תיאטרון גשר, 2002
ישראל דמידוב בהצגה "אדם בן כלב", גשר, 1993
ישראל דמידוב בהצגה "דון ז'ואן ", מימינו אורי יניב ומשמאלו ציון אשכנזי, גשר, 2010
ישראל דמידוב בהצגה "שונאים - סיפור אהבה", גשר, 2008
סשה דמידוב בהצגה תיאטרון גשר ״אל תסתכל אחורה״. 2023
ישראל (סשה) דמידוב (נולד ב-7 באפריל 1957) הוא שחקן תיאטרון, טלוויזיה וקולנוע ישראלי.
ביוגרפיה

דמידוב נולד בטשקנט, בירת אוזבקיסטן הסובייטית, באותה עת חלק מברית המועצות. בשל לחץ משפחתי, הוא למד הנדסת בניין במכון לתחבורה בטשקנט, אך לאחר מכן התקבל לאקדמיה הרוסית לאומנויות התיאטרון "גיטיס" במוסקבה. לימדו אותו אנדריי גונצ'ארוב, במאי תיאטרון מאיאקובסקי, ומארק זכארוב, במאי הבית של תיאטרון לנקום, ובנוסף לימד אותו יבגני אריה. בתום לימודיו בשנת 1979 שיחק בתיאטרון מאיאקובסקי במוסקבה בתפקידים אפלטון ב"טובת האמת" מאת אוסטרובסקי, דודין ב"פטרבורג" מאת באלין, יורה ב"מקום לעישון" מאת סלבקין, וטרישלר ב"תשוקות על-פי סיטרופאן" מאת בונביזון. בשנת 1990 עלה לישראל בהשפעת מורו יבגני אריה.
בישראל החל לשחק בתיאטרון גשר, והיה לאחד השחקנים המזוהים ביותר עמו. הוא מככב במרבית הצגותיו של התיאטרון, ברובן בתפקידים הראשיים. בין ההצגות שבהן שיחק: "העבד", "כפר" מאת יהושע סובול (בתפקיד יוסי), "עניין של סגנון", "אדם בן כלב" על פי יורם קניוק (בתפקידים קליין, ד"ר גרוס ואלוהים), "רוזנקרנץ וגילדנשטרן מתים" מאת טום סטופארד (בתפקיד אלפרד), "משפט דרייפוס" מאת גרומברג (בתפקיד מישל), "מולייר" מאת בולגקוב (בתפקיד לואי ה-14), "האידיוט" מאת דוסטויבסקי (בתפקיד הרוזן מישקין), "טרטיף" מאת מולייר (בתפקיד טרטיף), "בשפל" מאת מקסים גורקי (בתפקיד בארון), "השטן במוסקבה" ורבות אחרות. שלא במסגרת תיאטרון גשר, שיחק בהצגת היחיד "פולסא ונורא".
כמו כן שיחק במספר סרטי קולנוע ישראליים: "צלקת", "החברים של יאנה", "קלרה הקדושה", "סימה וקנין - מכשפה", "שבעה" ו"ברוריה". בטלוויזיה שיחק בסדרות "פלורנטין" "הלו פנינה" ו"טיפול נמרץ", ובדרמה "חתולות הרעם". הנחה את תוכנית האירוח "החברים של סשה" בערוץ 10 ותוכנית אישית בערוץ ישראל פלוס, כמו כן השתתף בסרט הילדים "תוף הלב של דין דין".
סמוך לעלייתו לארץ החל ללמוד קבלה בקבוצת "בני ברוך" של מיכאל לייטמן. עם הזמן התקרב ליהדות והחל לשמור מצוות באופן מלא, על אף ששמר על חזות חילונית חיצונית.
ב-1994, כשתיאטרון גשר היה בסיבוב הופעות במנצ'סטר, אנגליה, נבחר דמידוב בידי העיתונות המקומית כשחקן הטוב ביותר בהפקה אורחת, על משחקו בהצגה "האידיוט". דמידוב זכה בפרס לאמנויות ע"ש גוטליב וחנה רוזנבלום מטעם עיריית תל אביב-יפו בשנת 1995, וכן בפרס התיאטרון ע"ש הדסה ורפאל קלצ'קין. בשנת 1996 זכה בפרס "שחקן השנה" בתיאטרון על תפקידו של יוסי בהצגה "כפר".
בשנת 2008 גילם בהצגה "שונאים סיפור אהבה" בתיאטרון גשר, את הרמאן, גיבור המחזה. בשנת 2009 שיחק בסדרת הטלוויזיה "שירות חדרים", בה גילם את סמיון. באותה שנה גילם בסדרה "חצויה" את המורה לספורט. ב-2012 שיחק בהצגה "פרימה דונה" בתיאטרון גשר, בה גילם את קינסטון מהמאה ה-17 באנגליה, שמגלם בהצגותיו דמות אישה. במאי 2012 השתתף בעונה 3 פרק 5 בסדרה היפה והחנון של ערוץ 10 בתפקיד רומיאו, במחזהו של שקספיר בקטע הנשיקות. בשנת 2017 גילם את מאירל (מארק) מאריאמצ'יק במחזה "קיץ במריאנבד" בתיאטרון גשר.
נשוי לסבטלנה דמידוב, אף היא שחקנית תיאטרון גשר, ולהם שלושה ילדים: דניאל (יליד 1989) שחקן, גיא (יליד 1993) שחקן ועמנואל (יליד 1996) קולנוען. לישראל דמידוב בן נוסף, בשם יבגני, ממערכת יחסים קודמת (יליד 1984).
ב-17 בינואר 2015 נשאל על ידי כלי התקשורת על תגובתו לכוונת ראש הממשלה בנימין נתניהו לשבצו במקום המשוריין לו כיו"ר הליכוד לקראת הבחירות לכנסת העשרים כדי למשוך את הקול הרוסי. דמידוב הביע את התנגדותו וקרא במלואה מזיכרונו את הסונטה מספר 65 של ויליאם שקספיר בתרגום העברי.
הערות שוליים

↑  אתר יוטיוב
↑    יואב בירנברג, זה אצלו בדמידוב, באתר "ידיעות אחרונות", 6 באפריל 2016
↑  "הסוד של ישראל (סשה) דמידוב", מאת יובל אברמוביץ. אתר nrgמעריב, 1.10.2008.
| --- | --- |
בקרת זהויות :  NLI: 987007306082205171  ISNI: 0000 0001 1938 1163  LCCN: no2011068262  VIAF: 98460650   WorldCat (עם VIAF): 98460650
יחסי סן מרינו – פרגוואי

| יחסי סן מרינו – פרגוואי |
| --- | --- |
סן מרינו: פרגוואי
   לחצו כדי להקטין חזרה    לחצו להגדלה   

סן מרינו: פרגוואי
שטח (בקילומטר רבוע)
61: 406,752
אוכלוסייה
33,579: 6,950,211
תמ"ג (במיליוני דולרים)
1,855: 42,956
תמ"ג לנפש (בדולרים)
55,254: 6,181
משטר
רפובליקה

יחסי סן מרינו-פרגוואי הם היחסים הדיפלומטיים שבין הרפובליקה המרוממת של סן מרינו לבין הרפובליקה של פרגוואי.
סקירה כללית

היחסים הדיפלומטיים הרשמיים בין סן מרינו לפרגוואי כוננו ב-14 במאי 2002.
יחסים כלכליים

בשנת 2016, הייצוא של סן מרינו אל פרגוואי הסתכם ב-3.83 אלף דולר. הייצוא של סן מרינו כלל מכונות שטיפה, מוצרי אלקטרוניקה וגומי.
ייצוג

סן מרינו אינה מיוצגת בפרגוואי באף דרג, הן בדרג השגרירות והן בדרג הקונסולרי.
פרגוואי אינה מיוצגת בסן מרינו באף דרג, הן בדרג השגרירות והן בדרג הקונסולרי.
ים סין הדרומי

| --- | --- |
שקיעה בים סין הדרומי
שקיעה בים סין הדרומי
 מידע כללי
 מיקום:  דרום מערב האוקיינוס השקט
 סוג:  ים שולי
 ים של:  האוקיינוס השקט
 מידות
 שטח:  3,537,289 קמ"ר
 עומק מרבי:  5,016 מטר
 מידע נוסף
 נהר מזין:  אברה, Indragiri River, Kemena River, Lancang River, Igan River, Golok River, Han River, Donggang River, Co Chien River, Lingshui River, Nhật Lệ River, Sha Tau Kok River, Landak River, נהר מוסי, Padsan River, Perfume River, Taiyang River, Amburayan River, Ben Hai River, דג'ונג נאי, קפואס, Kelantan River, Cả River, בסאק, Batang Hari, Baram River, Sungai Padas, Ma River, Pahang River, Sarawak River, בלייט, מקונג, נהר הסייגון, נהר הפנינה, Batang Rajakng, Wanquan River, בפסקה זו רשומה אחת נוספת שטרם תורגמה 
 מדינות באגן הניקוז:  וייטנאם וייטנאם הרפובליקה העממית של סין הרפובליקה העממית של סין מלזיה מלזיה ברוניי ברוניי אינדונזיה אינדונזיה הפיליפינים הפיליפינים טאיוואן טאיוואן תאילנד תאילנד סינגפור סינגפור קמבודיה קמבודיה
 איים:  מעל 250
 קואורדינטות:  12°0′0″N 113°0′0″E﻿ / ﻿12.00000°N 113.00000°E﻿ / 12.00000; 113.00000
 ים סין הדרומי
 
גבולות ים סין הדרומי
ים סין הדרומי הוא ים שולי, הים השני בגודלו בעולם אחרי הים הערבי, שטחו הוא כ-3,500,000 קמ"ר. עומקו המרבי הוא 5,016 מטרים, ובסביבתו ישנם מעל ל-250 איים. הים הסיני נמצא מדרום לסין, ומבחינה גאוגרפית הוא מהווה ים שולי של האוקיינוס השקט. לחופיו שוכנות המדינות וייטנאם וסין בצפון, אינדונזיה, סינגפור, מלזיה וברוניי בדרום, הפיליפינים וטאיוואן במזרח ותאילנד וקמבודיה במערב.
לים סין הדרומי חשיבות כלכלית רבה שכן שליש מהמטען הימי בעולם עובר דרכו, מתחת לקרקעיתו עשויים להימצא מצבורים גדולים של גז ונפט, ומתקיים בו דיג מסחרי רב. שטח הים עצמו, וכן חלק מהאיים הבלתי מיושבים בו, נמצאים במחלוקת בין מספר מדינות הטוענות לריבונות עליהם. המחלוקות מתבטאות גם בשמות השונים שבהם מכונים הים והאיים שבו.
מצר מלאקה, בין חצי האי המלאי והאי סומטרה שבאינדונזיה, מחבר בין האוקיינוס ההודי וים סין הדרומי.
איים

ים סין הדרומי מכיל יותר מ-250 איים קטנים, שוניות ואטולים. רוב האיים אינם מאוכלסים אם כי ישנם איים רבים עם מוצבים צבאיים בעיקר עקב סכסוכי טריטוריה בינלאומיים באזור.
מרבית האיים מרוכזים ב:
קבוצת איי ספראטלי
קבוצת איי פאראסל
קבוצת איי פראטאס
גדת מקלספילד (אנ')
סקרבורו שואל (אנ')
ראו גם

קטגוריה:איים בים סין הדרומי
סכסוכים טריטוריאליים בים סין הדרומי
הערות שוליים

↑  A look at the top issues at Asian security meeting Associated Press, ROBIN McDOWELL, July 21, 2011.
| דגל אינדונזיה גופי מים באינדונזיה |
| --- | --- | --- |
| אוקיינוסים | האוקיינוס ההודי • האוקיינוס השקט |  |
| ימים | ים אנדמן • ים אראפורה • ים באלי • ים בנדה • ים ג'אווה • ים האלמאהרה • ים טימור • ים מאלוקו • ים סאבו • ים סין הדרומי • ים סלבס • ים סראם • ים פלורס |  |
| מצרי ים | מצר אומבאי • מצר אלאס • מצר אלור • מצר באדונג • מצר באלי • מצר באנגקה • מצר גאספאר • מצר דמפייר • מצר ווטאר • מצר לומבוק • מצר מאדורה • מצר מלאקה • מצר מנטאוואי • מצר מקאסאר • מצר סאפה • מצר סומבה • מצר סונדה • מצר סינגפור • מצר קארימאטה • מצר ריאו |  |
| מפרצים | מפרץ באליקפאפאן • מפרץ בונה • מפרץ בינטוני • מפרץ ג'קרטה • מפרץ טומיני • מפרץ סאלה • מפרץ סנדרוואסי |  |
| --- | --- |
בקרת זהויות :  NLI: 987007560970805171  GND: 4058412-4  LCCN: sh85125572  NARA: 10044373  NDL: 00965289  NKC: ge695333  SUDOC: 028001419  VIAF: 238357174   WorldCat (עם VIAF): 238357174 
ערך זה הוא קצרמרבנושא גופי מים ובנושא גאוגרפיה של אסיה. אתם מוזמנים לתרום לוויקיפדיה ו.
ים סומוב

ים סומוב (באנגלית: Somov Sea; ברוסית: Море Сомова) הוא השם המוצע לים שולי, בדרום האוקיינוס הדרומי לחופי מזרח אנטארקטיקה.
הים גובל בחוף אואטס (ארץ אואטס), ארץ ויקטוריה, ובחוף ג'ורג' החמישי, בין 150 ל -170 מעלות מזרח.
ממערב לים סומוב נמצא ים ד'אורוויל, וממזרח לים סומוב (מזרחית לכף אדייר) נמצא ים רוס.
שטחו של ים מוצע זה 1,150,000 קמ"ר, ועומקו מגיע ל-3,000 מטרים מתחת לפני הים.
איי באלני נמצאים 240 צפונית לחוף אנטארקטיקה, בשטח ים סומוב.
היסטוריה

בשנת 2002, הציעה רוסיה לארגון ההידרוגרפי הבינלאומי את השם לאזור זה בטיוטה, אשר לא אושרה על ידי הארגון ההידרוגפי הבינלאומי (וכל עוד אישור זה לא ניתן, השם אינו רשמי). שמו של ים זו מופיע במפות ואטלסים רוסיים, אך לא במפות של נשיונל ג'יאוגרפיק (החברה הגאוגרפית הלאומית של ארצות הברית).
היסטוריה > מקור השם

שמו המוצע של ים סומוב, הוא על שמו של האוקיינוגרף וחוקר הקוטב הרוסי מיכאיל סומוב (Михаил Михайлович Сомов), אשר בין השנים 1955 ו- 1957 היה מפקד המשלחת הסובייטית באנטארקטיקה.
לקריאה נוספת

• V. N. Botnikov, Ya. P. Koblents, Ye. S. Korotkevich, , Polar Geography, Volume 2, 1978 - Issue 1
הערות שוליים

1 2 3 4 5  ים סומוב באתר האנציקלופדיה הרוסית הגדולה
↑  ראו ב"לקריאה נוספת" במאמרם של Botnikov, Ya. P. Koblents, Ye. S. Korotkevich.
כריס אנתוני

| --- | --- |

 לידה:  10 בינואר 1957 (בת 67) אליקוויפה, פנסילבניה, ארצות הברית 
 שם לידה:  כריסטין ד'אנטוניו
 מדינה:  ארצות הברית ארצות הברית
 מספר צאצאים:  2
 פרופיל ב-IMDb
 
כריס אנתוני לנסדון (באנגלית: Chris Anthony Lansdowne; נולדה ב-10 בינואר 1957) היא מדבבת ברדיו, בטלוויזיה ובקולנוע, המוכרת בעיקר כמארחת בתוכניות ואירועיי הארגון הדתי האמריקאי מיקוד על המשפחה (אנ').
קריירה

אנתוני נולדה בפנסילבניה. כמארחת תוכניות ומדבבת במשך למעלה משלושה עשורים, היא מושמעת מדי שבוע ביותר מ-2,000 תחנות רדיו ברחבי העולם. מלבד עבודתה בדרמה ברדיו, משחקי וידאו, אנימציה ופרסומות בטלוויזיה וברדיו, כריס ידועה גם בכך שהיא מושמעת ביותר מ-100 משחקי וידאו של מאטל טוקינג-ברבי, צעצועים, בובות וספרים קוליים, בין השנים 1994–2000. לפי ההודעות לתקשורת של חברת מאטל, והדיווחים של חברי האיחוד, אנתוני נבחנה בחברת מאטל ב-19 בינואר 1994 והחלה לעבוד כמדבבת את קולה של ברבי למחרת. שני הפרויקטים הראשונים שלה היו Super Talk Barbie, ומסעדת Barbie McDonald's.
משנת 1987 מגישה ומדבבת בתוכנית "הרפתקאות באודיסיאה". כריס שיחקה גם כמה דמויות במהלך הסדרה. היא השתתפה בסדרת הווידאו של הרפתקאות באודיסיאה לטיסה אל הגמר וכוכב החיפוש. עבודות אחרות בדרמת הרדיו כוללות את התפקיד של "רונדה" בדרמת הרדיו לילדים "!Jungle Jam and Friends" ו"מארשה" בסרט "Paws & Tales".
הערות שוליים

↑  "Chris Anthony Lansdowne: Host of Adventures in Odyssey". The Odyssey Scoop. נבדק ב-1 בדצמבר 2008. {{cite web}}:  (עזרה)(הקישור אינו פעיל)
↑  "AIO Cast: 'C'". The Soda Fountain. אורכב מ-המקור ב-2020-11-26. נבדק ב-1 בדצמבר 2008. {{cite web}}:  (עזרה)
| --- | --- |
בקרת זהויות :  MusicBrainz: db1cd75a-3aa8-4f2e-8781-3f31c166efaa
יחסי סן מרינו – צ'כיה

| יחסי סן מרינו – צ'כיה |
| --- | --- |
סן מרינו: צ'כיה


סן מרינו: צ'כיה
שטח (בקילומטר רבוע)
61: 78,867
אוכלוסייה
33,579: 10,703,802
תמ"ג (במיליוני דולרים)
1,855: 330,858
תמ"ג לנפש (בדולרים)
55,254: 30,910
משטר
רפובליקה

יחסי סן מרינו-צ'כיה הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה הצ'כית.